Atzinumi 22-TA-3687
Izdrukāts 14.12.2022. 22.09
Atzinumi 22-TA-3687
Izdrukāts 14.12.2022. 22.09
22-TA-3687: Rīkojuma projekts (Vispārīgais)
Par medicīnisko ierīču ziedošanu Ukrainai
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Tieslietu ministrija
Atzinums iesniegts
14.12.2022.
Atzinuma sniegšanas termiņš
15.12.2022.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Rīkojuma projekts
1. Saskaņā ar Publiskas personas mantas atsavināšanas likuma 43.1 panta pirmo daļu atļaut Veselības ministrijai (Nacionālajam veselības dienestam) nodot bez atlīdzības Ukrainas Veselības ministrijas Sabiedrības veselības centram informatīvajā ziņojumā ”Par medicīnisko ierīču ziedošanu Ukrainai” (Nr.22-TA-3543) norādīto valsts kustamo mantu - medicīniskās ierīces (kopējā bilances vērtība 312 251,63 euro), par nodošanu noformējot un parakstot nodošanas un pieņemšanas aktu, neslēdzot rakstisku līgumu. 
	Iebildums
Ministru kabineta rīkojuma projekta "Par medicīnisko ierīču ziedošanu Ukrainai" (turpmāk – projekts) 1. punkts paredz atļauju Veselības ministrijai (Nacionālajam veselības dienestam) nodot bez atlīdzības Ukrainas Veselības ministrijas Sabiedrības veselības centram informatīvajā ziņojumā "Par medicīnisko ierīču ziedošanu Ukrainai" (22-TA-3543) norādīto valsts kustamo mantu – medicīniskās ierīces (kopējā bilances vērtība 312 251,63 euro), par nodošanu noformējot un parakstot nodošanas un pieņemšanas aktu, neslēdzot rakstveida līgumu.
Savukārt Ministru kabineta 2006. gada 25.  jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" (turpmāk – noteikumi Nr.  618) 6. punkts noteic, ka valsts kustamo mantu nodod bez atlīdzības, slēdzot rakstisku līgumu, ja atsavināmās valsts kustamās mantas kopējā vērtība saskaņā ar grāmatvedības uzskaites datiem pārsniedz 1000 euro.
Turklāt projekta sākotnējās ietekmes (ex-ante) novērtējuma ziņojuma (turpmāk – anotācija) 1.3. apakšsadaļā norādīts, ka, lai gan atbilstoši noteikumu Nr. 618 6. punktā noteiktajam informatīvajā ziņojumā "Par medicīnisko ierīču ziedošanu Ukrainai" (22-TA-3543) minētā kustamā manta nododama, slēdzot rakstveida līgumu, nepieciešams pieļaut izņēmumu un nodot informatīvajā ziņojumā "Par medicīnisko ierīču ziedošanu Ukrainai" (22-TA-3543) minēto kustamo mantu atbilstoši noteikumu Nr. 618 3.1. apakšpunktā noteiktajai kārtībai, neslēdzot rakstveida līgumu.
Vēršam uzmanību uz to, ka Valsts pārvaldes iekārtas likuma 10. panta pirmā daļa noteic, ka valsts pārvalde ir pakļauta likumam un tiesībām. Līdz ar to valsts pārvalde, t.sk., valsts pārvaldes iestādes nevar noteikt, kā katrā konkrētajā gadījumā piemērot vai nepiemērot normatīvajos aktos, t.sk., noteikumos Nr. 618 paredzēto regulējumu. Ievērojot minēto, lūdzam precizēt projekta 1. punktu un anotācijas 1.3. apakšsadaļā ietverto informāciju.
Piedāvātā redakcija
-
	Ilze Māliņa (TM)

	Rīkojuma projekts
 Par medicīnisko ierīču ziedošanu Ukrainai
	Priekšlikums
Ievērojot, ka noteikumos Nr. 618 ir paredzēta kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā, lūdzam precizēt projekta nosaukumu un tā saturu, kā arī anotāciju.
Piedāvātā redakcija
-
	Ilze Māliņa (TM)

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums
Lūdzam precizēt anotācijas 1.3. apakšsadaļā ietverto informāciju, norādot korektu atsauci uz Ministru kabineta 2017. gada 28. novembra noteikumiem Nr. 689 "Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība".
Piedāvātā redakcija
-
	Ilze Māliņa (TM)



